laion/Wikipedia-Exotic huggingface dataset:
অনন্তমূল

অনন্তমূল (ইংরেজি: Indian sarsaparilla), (সংস্কৃত: क्षीरिणी), (বৈজ্ঞানিক নাম: Hemidesmus indicus), হচ্ছে দক্ষিণ এশিয়ার একটি উদ্ভিদ প্রজাতি।এর আদিবাস ভারত। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এর আছে নানা ভেষজ গুণ। এই গণে প্রজাতির সংখ্যা ১টি। অনন্তমূল সরু এবং লতা জাতীয় উদ্ভিদ। এদের পাতা যুক্ত এবং কাণ্ডের দুদিকে জন্মায়। ফলের বাইরের দিক সবুজ বর্ণের আর ভেতরে অংশ বেগুনি। এদের বীজ দেখতে ছোটো আকারের ও চ্যাপ্টা। বীজের রং কালো হয়। অনন্তমূলে বর্ষাযকালে ফুল ফোটে। আশ্বিন থেকে পৌষ মাসে ফল পাকে। সে সময়েই চাষাবাদ করা যায়। এই লতার নানা ভেষজ গুণ আছে; যেমন খোস পাঁচড়া, চুলকানি, ব্রণ, একজিমা, হাত পা জ্বালা, শোথে, কোষ্ঠকাঠিন্য ইত্যাদিতে বেশ উপকারী। কৃষিকাজের কীটনাশক তৈরিতে এটি ব্যবহার করা হয় । কোন জিনিষ ভালো রাখার কাজেও ব্যবহার করা হয়। পেটের পিডায়ও ব্যবহার করা হয়। জিভের ঘায় হলে ৫ গ্রাম মত অনন্তমূল ভেড়ার দুধ দিয়ে বেটে জিভের ঘায়ে ৩ দিন লাগলে জিভের ঘা সেরে যায়। আমবাতে ১০ গ্রাম অনন্তমূল ২ কাপ জলে সিদ্ধ করে ঐ জল ৭ দিন খেলে আমবাত সেরে যায়। আমাশয় হলে ৫ গ্রাম অনন্তমূল বেটে মধু সাথে ৭ দিন খেলে আমাশয় ভালো হবে। বাংলাদেশের সংরক্ষিত উদ্ভিদের তালিকা বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৩৮ Verma, Prashant R.; Joharapurkar, Amit A.; Chatpalliwar, Vivekanand A.; Asnani, Alpana J. (২০০৫-১১-১৪)। "Antinociceptive activity of alcoholic extract of Hemidesmus indicus R.Br. in mice"। Journal of Ethnopharmacology (ইংরেজি ভাষায়)। 102 (2): 298–301। আইএসএসএন 0378-8741। ডিওআই:10.1016/j.jep.2005.05.039।  Warrier, P. K. (১৯৯৩)। Indian Medicinal Plants: A Compendium of 500 Species (ইংরেজি ভাষায়)। Orient Blackswan। আইএসবিএন 978-81-250-0302-1।  Botanical : A Modern Herbal - Indian Sarsaparilla Disabled World - Indian Sarsaparilla[স্থায়ীভাবে অকার্যকর সংযোগ] Henriette's Herbal Homepage - Indian Sarsaparilla
ক্রোকোডাইল (১৯৯৬-এর চলচ্চিত্র)

ক্রোকোডাইল ১৯৯৬ সালের দক্ষিণ কোরিয় চলচ্চিত্র। যা কিম কি-দুক রচিত এবং পরিচালিত প্রথম চলচ্চিত্র। চাও জাই-হাউন অহন জাই-হঙ অলমুভিতে ক্রোকোডাইল (ইংরেজি) ইন্টারনেট মুভি ডেটাবেজে ক্রোকোডাইল (ইংরেজি) আলোসিনেতে ক্রোকোডাইল (ফরাসি) কোরিয়ান মুভি ডেটাবেসে ক্রোকোডাইল পোর্ট.এইচইউতে ক্রোকোডাইল (হাঙ্গেরি) ব্রিটিশ ফিল্ম ইনস্টিটিউটে ক্রোকোডাইল (ইংরেজি) বক্স অফিস মোজোতে ক্রোকোডাইল (ইংরেজি) রটেন টম্যাটোসে ক্রোকোডাইল (ইংরেজি) লেটারবক্সডে ক্রোকোডাইল (ইংরেজি) সুইডিশ ফিল্ম ইনস্টিটিউট ডাটাবেসে ক্রোকোডাইল (ইংরেজি)
তরু দত্ত

তরু দত্ত (মার্চ ৪, ১৮৫৬ – অগাস্ট ৩০, ১৮৭৭) এক ভারতীয় বাঙালি কবি , অনুবাদক ও ঔপন্যাসিক ছিলেন, যিনি ইংরেজি এবং ফরাসিতে রচনা করেছিলেন । বোন অরু এবং ভাই অব্জুর পর তিনি কনিষ্ঠ সন্তান ছিলেন। লেখক এবং ভারতীয় সরকারী কর্মচারী রোমেশ চন্দ্র‌ দত্ত ছিলেন তাদের খুড়তুত ভাই। ১৮৬২ সালে তাদের পরিবার খ্রীষ্টান হয়েছিল। ইংল্যান্ড এ উনি ফরাসি ভাষায় উচ্চশিক্ষা লাভ করেন। ১৮৭১ - ১৮৭৩ সাল উনি কেম্ব্রিজে কাটান এবং সেই সময়ে কেম্ব্রিজ বিশ্ববিদ্যালয়ে "হায়ার লেকচারস ফর উইমেন" -এ যোগদান করেন। সিডনি সাসেক্স কলেজের রেভরেন্ড জন মারটিন-এর কন্যা মেরি মারটিন-এর সনগে এই সময়ে তরু দত্ত-র পরিচয় হয় এবং ওনাদের ভিতর গভীর বন্ধুত্ব গড়ে ওঠে। দেশে ফিরে আসার পরেও ওনারা চিঠির আদানপ্রদান চালিয়ে যান। ইংল্যান্ড থেকে আত্মীয়দের লেখা তরু দত্তের চিঠিগুলি ওনার চিঠির সংকলনে স্থান পেয়েছে।তার মৌলিক কবিতাগুলো ছোট ছোট কিন্তু মানুষের জীবনের নানা সমস্যার কথা আছে। লা জার্নাল নামক ফরাসি উপন্যাস এবং বিয়াঙ্কা নামক ইংরাজি উপন্যাস আছে। তার কাব্যগ্রন্থ 'এ শেফ গ্লানড ফরাসি ফিল্ডস'এ রয়েছে তাঁর ফ্রেঞ্চ কবিতার ইংরেজি অনুবাদ এবং এন্সিএন্ট বাল্লাড এবং 'লেজেন্ট অব হিন্দুস্তান' যাতে সংস্কৃত সাহিত্যে তার অনুবাদ এবং রূপান্তরকে সংকলন করে। তিনি 'এ সি অব ফলিএজ' কবিতাও লিখেছিলেন। তিনি একটি সুন্দর কবিতাও লিখেছেন লোটাস।এতে কবি ফুল সম্পর্কে তার ধারণা উপস্থাপন করেছেন। তিনি ফুলকে মানব রূপে উপস্থাপন করেন। কবি চিত্র হিসেবে ব্যবহার করেছেন কমল গোলাপ।ছে। Gosse, Edmund (1913). "Toru Dutt." In: Critical Kit-kats. London: William Heinemann, pp. 197–212.
জিঙ্ক সালফেট

জিঙ্ক সালফেট একটি অজৈব যৌগ, যার রাসায়নিক সংকেত ZnSO4। এটি ঐতিহাসিকভাবে সাদা ভিট্রিওল হিসেবে সুপরিচিত। এটি একটি বর্ণহীন কঠিন পদার্থ যা দ্রবণীয় জিঙ্ক আয়নের সাধারণ উত্‍স। এটি বিশ্ব স্বাস্থ্য সংস্থার গুরুত্বপূর্ণ ঔষধসমূহের তালিকায় রয়েছে। এই তালিকা হল একটি আদর্শ স্বাস্থ্য কাঠামোর জন্য সবচেয়ে প্রয়োজনীয় ঔষধসমূহের একটি তালিকা। জিঙ্ক সালফেট যে অবস্থার মধ্যে সবচেয়ে বেশি পাওয়া যায় তাতে সাত অণু স্ফটিকের জল থাকে। এর রাসায়নিক সংকেত টি হলো ZnSO4•7H2O। জিঙ্কযুক্ত পদার্থ (ধাতু, খনিজ, অক্সাইড)-এর সঙ্গে সালফিউরিক অ্যাসিডের বিক্রিয়া করে জিঙ্ক সালফেট তৈরি করা হয়। বিশেষ ক্ষেত্রে জিঙ্কের সাথে জলীয় সালফিউরিক অ্যাসিডের বিক্রিয়ার মাধ্যমে জিঙ্ক সালফেট উৎপাদন করা হয়ঃ Zn + H2SO4 + 7 H2O → ZnSO4•7H2O + H2 ফার্মাসিউটিক্যাল গ্রেড জিঙ্ক সালফেট খুবই বিশুদ্ধ জিংক অক্সাইড থেকে উৎপাদিত হয়ঃ ZnO + H2SO4 + 6 H2O → ZnSO4•7H2O গবেষণাগারে, কপার (২) সালফেট দ্রবণে কঠিন জিঙ্ক যুক্ত করে এটি প্রস্তুত করা যায়ঃ Zn + CuSO4 → ZnSO4 + Cu জিঙ্ক সালফেট ৬৮০ সে. এর বেশি গরম করা হলে, জিঙ্ক সালফেট সালফার ডাই অক্সাইড গ্যাস এবং জিংক অক্সাইড বাষ্প উৎপন্ন করে, এবং উভয়ই বিপজ্জনক। এর দ্রাব্যতা শুধুমাত্র এসিডীয় সমাধানে প্রযোজ্য। খনিজ হিসাবে ZnSO4·7H2O গোস্লারাইট হিসাবে পরিচিত। জিঙ্ক সালফেট কতিপয় অন্যান্য গৌণ খনিজ যথা জিঙ্ক মেলান্টেরাইট (Zn,Cu,Fe)SO4·7H2O (গ্লোসারাইট থেকে গাঠনিক ভাবে ভিন্ন) হিসাবে ঘটিত হয়। জিঙ্ক সালফেটের নিম্ন হাইড্রেটসমূহ খুব কমই প্রকৃতি পাওয়া যায়ঃ (Zn,Fe)SO4·6H2O (bianchite ), (Zn,Mg)SO4·4H2O (boyleite), and (Zn,Mn)SO4·H2O (gunningite) জিঙ্ক সালফেটের গুঁড়া চোখের জন্য যন্ত্রণাদায়ক। এটির সামান্য পরিমাণে আহার নিরাপদ বিবেচনা করা হয়, এবং জিঙ্ক সালফেট অপরিহার্য জিঙ্কের একটি উৎস হিসাবে পশু খাদ্যে যোগ করা হয়। এটি অতিরিক্ত আহারের ফলে পেট তীব্র পীড়া দিত পারে। Zumdahl, Steven S. (২০০৯)। Chemical Principles 6th Ed.। Houghton Mifflin Company। পৃষ্ঠা A23। আইএসবিএন 0-618-94690-X।  "WHO Model List of EssentialMedicines" (পিডিএফ)। World Health Organization। অক্টোবর ২০১৩। সংগ্রহের তারিখ ২২ এপ্রিল ২০১৪।  Dieter M. M. Rohe; Hans Uwe Wolf (2005). "Zinc Compounds". Ullmann's Encyclopedia of Industrial Chemistry. Weinheim: John Wiley & Sons. doi:10.1002/14356007.a28_537. ISBN 978-3527306732. Dieter M. M. Rohe; Hans Uwe Wolf (২০০৫)। "Zinc Compounds"। Ullmann's Encyclopedia of Industrial Chemistry। Weinheim: John Wiley & Sons। আইএসবিএন 978-3527306732। ডিওআই:10.1002/14356007.a28_537। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Zinc Sulphate Zinc Sulfate MSDS Sheet of Manufacturers"। Mubychem.com। ২০১৩-০৫-০৫। সংগ্রহের তারিখ ২০১৩-০৬-০৮।  European Food Safety Authority (EFSA), "Scientific Opinion on safety and efficacy of zinc compounds (E6) as feed additives for all animal species: Zinc sulphate monohydrate", Feb 2012 [১]
বারাসত জংশন রেলওয়ে স্টেশন

বারাসাত জংশন রেলওয়ে স্টেশন বারাসাত শহরের একটি প্রাথমিক রেল হাব এবং কলকাতা শহরের শহরতলিতে অবস্থিত। সাধারণত এখানকার মানুষেরা এই রেলওয়ে স্টেশনকেই ব্যবহার করেন শহর ও শহরতলিতে আসার জন্য। এই স্টেশনের ব্যস্ততম সময় হল সকালবেলা এবং সন্ধ্যেবেলা। সম্প্রতি, সরকারি মালিকানাধীন ভারতীয় রেল একটি প্রস্তাব অনুমোদন করেছেন ভূগর্ভস্থ রেল পথের জন্য যা বারাসাত থেকে দমদমকে সংযোগ করবে। অক্টোবর ২০১১ তে এই প্রোজেক্টের কাজ শুরু হয়েছে। সকাল বেলায় দূরের টিকিটের জন্য সংরক্ষিত টিকিটের কাউন্টার খুলে যায় যা জংশনের প্রধান টিকিট কাউন্টার থেকে অপারেট করা যায়। দুটো স্মার্ট কার্ড বুথ টিকিট কেনার জন্য আছে যা প্রধানত কম্পিউটারাইজ স্মার্ট কার্ড ব্যবহার করে কেনা হয়। রেলওয়ে কার শেড স্টেশনের একটি সম্পূর্ণ গঠন তৈরি করেছে এবং যা দুটো ট্রেনকে কভার করতে পারে রেল ইঞ্জিন এবং গাড়ির দেখাশোনার জন্য। বারাসাত রেলওয়ে স্টেশনে প্ল্যাটফর্ম নম্বর ১ এবং ২ তে আপ এবং ডাউন ট্রেন বারাসাত জংশনের কাছে মেট্রো রেলওয়ের কাজকর্ম চলছে বারাসাতে রেল ট্রাকের ভিতরে ট্রাভেলাররা হেটে যাচ্ছেন প্রচন্ড ঝুকি গ্রহণ করে । শিয়ালদহ-বনগাঁ-হাসনাবাদ-রানাঘাট লাইনের স্টেশন তালিকা বারাসাত কলকাতা মেট্রোর স্টেশনগুলির তালিকা ভারতীয় রেল দমদম রেলওয়ে স্টেশন, বারাসাত। "বারাসাত জংশন রেলওয়ে স্টেশন"। ২ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০১৫।  [১] [২] [৩]
বৈদ্যুতিক শক

ইলেকট্রিক শক বলতে শরীরের ভিতর দিয়ে বিদ্যুৎ প্রবাহিত হওয়ার ফলে সৃষ্ট অণুভুতিকে বুঝায় । শরীরের ভিতর দিয়ে পর্যাপ্ত বিদ্যুৎ প্রবাহিত হলেই কেবল শক লাগে । অতি অল্প পরিমাণ প্রবাহ কোন অনুভূতি সৃষ্টি না করতে পারলেও বেশি বিদ্যুৎ প্রবাহ শরীরের অঙ্গপ্রত্যঙ্গ পুড়ে যাওয়া থেকে শুরু করে মৃত্যু পর্যন্ত ঘটাতে পারে । ইলেকট্রিক শক লাগার জন্য সর্বনিম্ন যে বিদ্যুৎ প্রবাহ প্রয়োজন তা নির্ভর করে বিদ্যুতের ধরন এবং কম্পাঙ্কের উপর । শরীরের ভিতর দিয়ে ৬০/ ৫০ হার্জ কম্পাঙ্কের এসি বিদ্যুৎ প্রবাহ ১ মিলিএম্পিয়ার (আরএমএস) হলেই একজন ব্যক্তি তা অনুভব করতে পারেন, কিন্তু ডিসি হলে কমপক্ষে ৫ মিলিএম্পিয়ার লাগে অনুভূতি সৃষ্টি করতে । বিদ্যুৎ প্রবাহিত হলে দেহের রোধের জন্য তাপ উৎপন্ন হয় । এই তাপ দেহের বাইরের বা ভিতরের অংশ পুড়ে ফেলতে সক্ষম । ৪ এম্পিয়ারের বেশি প্রবাহ টিস্যু পুড়ে ফেলে, হৃৎপিণ্ড বন্ধ হয়ে যায় এবং মৃত্যু হতে পারে । পুড়ে যাওয়া। পেশীর নিয়ন্ত্রণ হারানো। স্নায়ুতন্ত্রের ক্ষতি। শ্বাসকষ্ট ইত্যাদি।
গোবিন্দদাস

গোবিন্দদাস কবিরাজ (১৫৩৫ - ১৬১৩) হলেন বাংলা বৈষ্ণব পদাবলীর একজন বিখ্যাত পদকর্তা। তিনি চৈতন্য-উত্তর বৈষ্ণব পদাবলী সাহিত্যের শ্রেষ্ঠ কবি। একাধারে সাধক, ভক্ত ও রূপদক্ষ, গোবিন্দদাসকে ষোড়শ শতাব্দীর বাংলা সাহিত্যের সর্বশ্রেষ্ঠ প্রতিভা বলা চলে। তার রচিত পদাবলী ধর্মীয় তত্ত্ব ও কাব্যিক রসসিদ্ধির সুসামঞ্জস্য সমাহারে পরিপূর্ণ। গোবিন্দদাসের জন্মস্থান মাতুলালয় বর্ধমান জেলার একটি বিশিষ্ট এলাকা শ্রীখন্ড। তার পিতা চিরঞ্জীব সেন ও মাতা সুনন্দা। গোবিন্দদাসের মাতামহ দামোদর সেন একজন প্রখ্যাত পণ্ডিত ও কবি ছিলেন। গোবিন্দদাসের বড় ভাই রামচন্দ্র কবিরাজও একজন পণ্ডিত এবং কবি। প্রথম বয়সে শাক্তধর্মে দীক্ষিত হলেও পরে বৈষ্ণবগুরু শ্রীনিবাস আচার্যের কাছ থেকে বৈষ্ণব ধর্মে দীক্ষা নেন। এখনো তার বংশধরেরা এই শ্রীখন্ড গ্রামেই বাস করেন তাদের সকলে কর্তা রায় নামেই চেনেন। ইনি ব্রজবুলি ও বাংলা উভয় ভাষাতেই পদ রচনা করেছেন। তাকে 'বিদ্যাপতির ভাবশিষ্য' বলা হয়। নিষ্ঠার সঙ্গে আন্তরিকতার এমন মিশ্রণ বৈষ্ণব পদাবলী সাহিত্যে দুর্লভ। 'পূর্বরাগ', 'অভিসার', 'মান', 'আপেক্ষানুরাগ', 'বাসকসজ্জা, কলহস্তরিকা', 'মাথুর' ইত্যাদি পর্যায়ে কৃতিত্ব দেখালেও রাধার অভিসারের পদ রচনায় তার প্রতিভা চূড়ান্ত শীর্ষে রয়েছে। "মন্দির বাহির কঠিন কপাট। চলইতে শঙ্কিল পঙ্কিল বাট।। তাঁহি অতি দুরতের বাদল দোল। সুন্দরী কৈছে করবি অভিসার। হরি রহ মানস-সুরধনী পায়।।" বৈষ্ণবধর্ম অনুযায়ী বৈষ্ণব পদাবলী সাহিত্যে গোবিন্দদাসের কৃতিত্ব দেখে জীব গোস্বামী তাকে 'কবিরাজ' উপাধিতে ভূষিত করেন। সেই থেকে তিনি হলেন গোবিন্দদাস কবিরাজ। এবং বল্লভদাস গোবিন্দ দাস কে 'দ্বিতীয় বিদ্যাপতি' বলেছেন। নাটক সঙ্গীত মাধব পদাবলী কন্টক গাড়ি কমলসম পদতল           মঞ্জীর চিরহী ঝাঁপি। গাগরি বারি চারি করি পিছল           চলতহি অঙ্গুলি চাপি।। রসনা-রোচন শ্রবণ বিলাস   রচই রুচির পদ গোবিন্দদাস।। "স্মরণীয় বরণীয়: গোবিন্দদাস"। দৈনিক যায় যায় দিন। ১৭ জানুয়ারি ২০১২। সংগ্রহের তারিখ ১২ জানুয়ারি ২০১৬।  বাংলাপিডিয়া বিশ্বকোষ পঞ্চম খণ্ড। নগেন্দ্রনাথ বসু কর্তৃক সঙ্কলিত। ১৩০১ বঙ্গাব্দ। বৈষ্ণব পদাবলী সাহিত্য — এম. সেন। গোবিন্দদাস পদাবলী, বসুমতী সাহিত্য মন্দির, কলকাতা, ২য় সংস্করণ, ১৯৯৬। বাংলা সাহিত্য পরিচয়, ড. পার্থ চট্টোপাধ্যায়, তুলসী প্রকাশনী, কলকাতা, ৪র্থ সংস্করণ, ২০০৮।
কার্বন মনোক্সাইড

কার্বন মনোক্সাইড (CO) হচ্ছে বর্ণহীন, গন্ধহীন, স্বাদহীন গ্যাস যা বাতাসের তুলনায় হালকা। মানুষ সহ সকল মেরুদন্ডী ও অমেরুদণ্ডী হিমোগ্লোবিক প্রানীর জন্য বিষাক্ত। কার্বন মনোক্সাইড ইংরেজিতে Carbon Monoxide (রাসায়নিক সংকেত: CO) হল একপ্রকার রঙ,গন্ধ এবং স্বাদহীন গ্যাস, যার ঘনত্ব বাতাসের তুলনায় কিছুটা কম। এক পরমাণু কার্বন ও এক পরমাণু অক্সিজেন যুক্ত হয়ে এক অণু কার্বন মনোক্সাইড গঠন করে। আন্তর্জাতিকভাবে এটি বিষাক্ত গ্যাস হিসেবে চিহ্নিত। সাধারণত স্বল্প পরিমাণ অক্সিজেন (O) এর উপস্থিতিতে কার্বন (C) জাতীয় পদার্থ যেমনঃ কাঠ, কয়লা ইত্যাদি পোড়ালে কার্বন মনোক্সাইড গ্যাস উৎপন্ন হয়। কার্বন মনোক্সাইড একটি বিপজ্জনক গ্যাস। এটি অত্যধিক মাত্রায় কেউ নিশ্বাসের সাথে গ্রহণ করলে সে দ্রুত অজ্ঞান হয়ে পড়বে এবং সাথে সাথে চিকিৎসা করা না হলে রোগীর মৃত্যু ঘটে। পাশ্চাত্য দেশ সমূহে কার্বন মনোক্সাইড আত্মহত্যার একটি অন্যতম জনপ্রিয় মাধ্যম। তাদের মতে এটা মৃত্যুর সবচেয়ে কম কষ্টদায়ক উপায়। এই গ্যাসের যেকোনো অনুনমোদিত ব্যবহার আইনত দন্ডনীয় অপরাধ। গবেষণাগারে ব্যবহার করার সময় দস্তানা, নিরাপত্তা চশমা ও গ্যাস মাস্ক ব্যবহার করা আবশ্যক। ★কার্বন মনোক্সাইডকে নীরব ঘাতক বলা হয় কেন? উত্তরঃ কার্বন মনোক্সাইড মানুষের অজান্তেই খুব সহজেই শ্বাসের সাথে ফুসফুসে চলে যায়। সেখানে গিয়ে ব্যাপন প্রক্রিয়ায় রক্তে প্রবেশ করে এবং রক্তের হিমোগ্লোবিনের সাথে একটি জটিল যৌগ তৈরি করে। যৌগঃ- Hb + CO ---> Hb(CO) যার ফলে অক্সিজেন বহুরূপে কাজ করতে পারে না, শ্বাসকষ্ট হয় এবং হৃদরোগে আক্রান্ত মানুষের মৃত্যু পর্যন্ত হতে পারে। তাই কার্বন মনোক্সাইডকে নীরব ঘাতক বলা হয়। উইকিমিডিয়া কমন্সে কার্বন মনোক্সাইড সংক্রান্ত মিডিয়া রয়েছে। Explanation of the structure Carbon Monoxide Safety Association ওয়েব্যাক মেশিনে আর্কাইভকৃত ২৮ জুন ২০১১ তারিখে International Chemical Safety Card 0023 NIOSH Pocket Guide to Chemical Hazards CDC – Carbon Monoxide – NIOSH Workplace Safety and Health Topic http://www.cdc.gov/co/faqs.htm External MSDS data sheet[স্থায়ীভাবে অকার্যকর সংযোগ] Carbon Monoxide Detector Placement Carbon Monoxide Purification Process Carbon Monoxide Hazards with Backpacking Stoves Microscale Gas Chemistry Experiments with Carbon Monoxide Instant insight outlining the physiology of carbon monoxide from the Royal Society of Chemistry Pictures of CO Poisoning Radiology and Pathology Images from MedPix.
বান্ধবী (চলচ্চিত্র)

বান্ধবী (হাঙ্গুল: 반 두비) হলো ২০০৯ সালে মুক্তিপ্রাপ্ত একটি দক্ষিণ কোরিয়ার স্বাধীন চলচ্চিত্র। এটি, অভিবাসী শ্রমিকদের সমস্যা নিয়ে তৈরী এক চলচ্চিত্র। এই চলচ্চিত্রটির পরিচালক ছিলেন সীন ডঙ-ইল্ִ এবং প্রযোজক সীন ডঙ-ইল্ִ ও কিম ইল-কুওন। আর এই চলচ্চিত্রের কাহিনী লিখেছেন লী ছাঙ-ওন এবং সীন ডঙ-ইল্ִ। এই চলচ্চিত্রের করীম নাম ভূমিকায় অভিনয় করেছেন মাহবুব আলম পল্লব এবং অন্যান্য চরিত্রে বায়েক জিন-হী, লী ইল-হ্ִয়া, পার্ক হিউক-কওন ও জাং ডঙ-গিউ। চলচ্চিত্রটি তে দেখানো হয়েছে দক্ষিণ কোরিয়ার একজন প্রত্যাহত এবং বিদ্রোহী উচ্চ-বিদ্যালয়ের কিশোরীর সাথে এক বাংলাদেশী অভিবাসী শ্রমিকের ভালোবাসা- যে শ্রমিকটি আবার তার অবৈতনিক মজুরি ফিরে পাওয়ার জন্য মরিয়া- এবং তার সাথে তুলে আনা হয়েছে অভিবাসী শ্রমিকদের বিভিন্ন সমস্যার বিষয়। চলচ্চিত্রটিতে এক জায়গায় আবার নায়ক, মাহবুব আলম পল্লবের কণ্ঠে গাওয়া একটি বাংলা গানও রয়েছে! কোরিয়া টাইমস পত্রিকার বিখ্যাত চলিচ্চত্র সমালোচক লি হিও-ওন এই ছবি সমন্ধে এক চমৎকার পর্যালোচনা লেখেন: "বান্ধবী ছবিতে পরিচালক শিন ডং-ইল অবৈধ অভিবাসীদের সমস্যা, বর্ণবাদ, সামাজিক চাটুকারিতা নামক অস্বস্তিকর বিষয়গুলোকে সার্থকভাবে পর্দায় তুলে ধরেছেন এক সহজ হাস্যরস, কৈশোরের উদ্বেগ এবং অমুল্য এক বন্ধুত্বের মাধ্যমে। এক গল্প যা ক্রমাগত ভাবে বেদনা তৈরী করে, ভিন্ন দুই সংস্কৃতির এক মিলন কেন্দ্র হিসেবে। এ ছবির নাম বান্ধবী, বাংলাভাষায় এর মানে মেয়ে বন্ধু৷" (বাংলা অনুবাদ) পিনেই ইন কোরিয়া বান্ধবী ছবিটির নামকরণ এভাবে করেন- "একটি কোরিয়ান ছবি যা হৃদয়স্পর্শী’ এবং তার সাথে তারা যোগ করেন: কোরিয়ার এই নতুন শৈল্পিক ছবি বান্ধবী (বাংলায় যার মানে মেয়ে বন্ধু) সেই সব বিষয়ের প্রতি মনোযোগ দিয়েছে যা কোরিয়ার ৩ডি বিদেশী শ্রমিকরা মুখোমুখী হয়। এই ৩ডি মানে হচ্ছে ডার্টি বা নোংরা, ডেঞ্জারাস বা বিপদজনক, এবং ডিমিনিং বা হীন চোখে দেখা। এই ছবি বিদেশী শ্রমিকদের সমাজকল্যাণ, বর্ণবাদ এর মতো বিষয় এবং অন্যদের মধ্যে যে কিশোর বিদ্রোহী রয়েছে তার মুখোমুখি হয়েছে। (বাংলা অনুবাদ) মাহবুব আলম পল্লব - করীম বায়েক জিন-হী - মিন-সেও লী ইল-হ্ִয়া - ইউন-জূ পার্ক হিউক-কওন - কি-হং জাং ডঙ-গিউ - প্রতিনিধি সিন কিম জায়ে-রক্ִ - হোমরুম শিক্ষক কওন হিউক-পোঙ - মাতাল হিউন ওন-হী - জি-ইওঙ কিম মি-হী - মিন-সেওর বন্ধু পার্ক ইওঙ - গ্যাস স্টেশনের মালিক ছোই ইন-সূক - প্রতিনিধি সিনের বউ সিও ওয়াঙ-সিওক - অভিবাসন নিয়ন্ত্রণ কর্মী জাং সেব্যাস্টিয়ান - হেইঞ্জ নহ্ִ জিন-ঊ - কারখানা বিভাগ আধিকারিক জাং সুঙ-হূন - কারখানার শ্রমিক লী ডঙ-গিউ - বিভাজিত ভাণ্ডারের কর্মচারী/খণ্ডকালীন কর্মী ইয়াং হায়ে-হূন - গ্যাস স্টেশনে ছেলেটা ওহ্ִ ছাঙ-কিউং - গোয়েন্দা ওহ্ִ জাং ডায়ে-ইউন - গোয়েন্দা জাং জো ইউন-কিউং - অঙ্গমর্দনের অধ্যায়ের প্রধান সিন ঈ-সূ - অঙ্গমর্দনের অতিথি বায়েক গেওন-ইয়েওং - ব্যবসায়ী বাঙ ইওঙ-সেওন - বিভাজিত ভাণ্ডারের ক্রেতা কিম সান - জগিং করতে আসা দম্পতি কিম ডঙ-মিওং - জগিং করতে আসা দম্পতি কাং বো-মি - শিক্ষায়তনের এক ছাত্র সোনিয়া - ত্রিশা ইউন সাঙ-হো - পথচারী জেওং বিওঙ-গিল - পথচারী মাহবুব আলম পল্লব ক্রোকোডাইল (১৯৯৬-এর চলচ্চিত্র) "বাংলাদেশ, দক্ষিণ কোরিয়া: বান্ধবী, অভিবাসী শ্রমিকদের সমস্যা নিয়ে তৈরী এক চলচ্চিত্র"। সংগ্রহের তারিখ ২৮ সেপ্টেম্বর ২০০৯।  ইন্টারনেট মুভি ডেটাবেজে বান্ধবী (ইংরেজি)
সত্যানুসরণ

সত্যানুসরণ শ্রীশ্রীঠাকুর অনুকূলচন্দ্র দ্বারা রচিত একটি গ্রন্থ। শ্রীশ্রীঠাকুরের ঘনিষ্ঠ সহযোগী অতুলচন্দ্র ভট্টাচার্য কর্মসুত্রে পাবনা ছেড়ে বাজিতপুর যাওয়ার আগের রাত্রে শ্রীশ্রীঠাকুরকে আবেদন করেন, যদি উনি কিছু সনাতন আদর্শ, চিন্তাধারা লিপিবদ্ধ করেন। ১৯১০ খ্রিষ্টাব্দে শ্রীশ্রীঠাকুর ২২ বছর বয়সে এক রাত্রে লিপিবদ্ধ করেন তার গ্রন্থ সত্যানুসরণ। ১৯১৮ খ্রিষ্টাব্দে এই গ্রন্থটিকে দ্য পার্স্যুট অব ট্রুথ The Pursuit of Truth নামে ইংরেজি ভাষায় অনুবাদ করা হয়। তাছাড়াও এটি সৎসঙ্গ পাবলিশিং হাউজ, দেওঘর থেকে বিভিন্ন ভাষায় প্রকাশিত হয়।
সিজিয়াম

সিজিয়াম একটি রাসায়নিক উপাদান যার সংকেত Cs এবং পারমাণবিক সংখ্যা ৫৫। এটি একটি নরম রূপালি-স্বর্ণালি ক্ষার ধাতু, যার গলনাঙ্ক ২৮° সে.। এটি ৫ টি ধাতুর একটি ধাতু যা সাধারণ কক্ষ তাপমাত্রায় বা কক্ষ তাপমাত্রার খুব কাছাকাছি তাপমাত্রায় তরল অবস্থায় থাকে। সিজিয়াম একটি ক্ষার ধাতু এবং এটির ভৌত ও রাসায়নিক বৈশিষ্ট্য রুবিডিয়াম ও পটাশিয়ামের মতই। এটি অত্যন্ত বিক্রিয়াশীল এবং পাইরোফোরিক, এমনকি -১১৬ সে. (-১৭৭ ফা.) তাপমাত্রায়ও এটি পানির সাথে বিক্রিয়া করে। এটি নূন্যতম ইলেক্ট্রোনেগেটিভ উপাদান যার একটি স্থিতিশীল আইসোটোপ রয়েছে এবং তা হল সিজিয়াম-১৩৩। ১৮৬০ সালে দুই জার্মান রসায়নবিদ, রবার্ট বুনসেন এবং গুস্টাফ কিরশফ, শিখা বর্ণালিবীক্ষণ যন্ত্রের সদ্য উন্নত পদ্ধতির সাহায্যে সিজিয়াম আবিষ্কার করেন। ১৯৬০ সালে, আইনস্টাইন দ্বারা নির্ধারিত আলোর গতি মহাবিশ্বের সবচেয়ে ধ্রুবক মাত্রা এর উপর ভিত্তি করে, আন্তর্জাতিক একক পদ্ধতি সেকেন্ড এবং মিটার কে সহ-সংজ্ঞায়িত করার জন্য সিজিয়াম-১৩৩ এর একটি নির্গমন বর্ণালী থেকে দুটি নির্দিষ্ট ভিন্ন তরঙ্গ গণনা করেন। তখন থেকে পারমাণবিক ঘড়িসমূহে ব্যাপকভাবে সিজিয়াম ব্যবহার করা হয়েছে। "Standard Atomic Weights: সিজিয়াম"। CIAAW। ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prohaska, Thomas; Irrgeher, Johanna; Benefield, Jacqueline; Böhlke, John K.; Chesson, Lesley A.; Coplen, Tyler B.; Ding, Tiping; Dunn, Philip J. H.; Gröning, Manfred; Holden, Norman E.; Meijer, Harro A. J. (২০২২-০৫-০৪)। "Standard atomic weights of the elements 2021 (IUPAC Technical Report)"। Pure and Applied Chemistry (ইংরেজি ভাষায়)। আইএসএসএন 1365-3075। ডিওআই:10.1515/pac-2019-0603। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হেইন্স, উইলিয়াম এম., সম্পাদক (২০১১)। সিআরসি হ্যান্ডবুক অব কেমিস্ট্রি এন্ড ফিজিক্স [রসায়ন ও পদার্থ বিজ্ঞানের সিআরসি হস্তপুস্তিকা] (ইংরেজি ভাষায়) (৯২তম সংস্করণ)। বোকা রটন, ফ্লোরিডা: সিআরসি প্রেস। পৃষ্ঠা 4.121। আইএসবিএন 1439855110। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Magnetic susceptibility of the elements and inorganic compounds"। Handbook of Chemistry and Physics (PDF) (87th সংস্করণ)। CRC press। আইএসবিএন 0-8493-0487-3। সংগ্রহের তারিখ ২০১০-০৯-২৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কনদেব, এফ.জি.; ওয়াং, এম.; হুয়াং, ডব্লিউ.জে.; নাইমি, এস.; আউডি, জি. (২০২১)। "The NUBASE2020 evaluation of nuclear properties" [পারমাণবিক বৈশিষ্ট্যের নুবেস২০২০ মূল্যায়ন] (পিডিএফ)। চাইনিজ ফিজিক্স সি (ইংরেজি ভাষায়)। ৪৫ (৩): ০৩০০০১। ডিওআই:10.1088/1674-1137/abddae। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "NIST Radionuclide Half-Life Measurements"। NIST। সংগ্রহের তারিখ ২০১১-০৩-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জর্জ ডকরেল

জর্জ হেনরি ডকরেল (জন্ম: ২২ জুলাই, ১৯৯২) ডাবলিনের লিনস্টারে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য জর্জ ডকরেল মূলতঃ স্লো লেফট-আর্ম অর্থোডক্স বোলার। পাশাপাশি ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে ডাবলিনভিত্তিক লিনস্টার ক্রিকেট ক্লাবের পক্ষে খেলছেন। আয়ারল্যান্ডের অনূর্ধ্ব-১৩ দলের সদস্য ছিলেন ডকরেল। ২০০৯ সালে আয়ারল্যান্ড ক্রিকেট দলের সদস্যরূপে ২০১০ সালে অনুষ্ঠিত অনূর্ধ্ব-১৯ ক্রিকেট বিশ্বকাপে শিরোপা জয়ী দলের তিনি সদস্য ছিলেন। এরফলে আয়ারল্যান্ড দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে অংশগ্রহণের সুযোগ লাভ করে। ঐ প্রতিযোগিতায় যুবদের একদিনের আন্তর্জাতিকে দক্ষিণ আফ্রিকা অনূর্ধ্ব-১৯ দলের বিপক্ষে তার অভিষেক ঘটে। পরবর্তীতে তিনি আরও তিনটি যুবদের একদিনের আন্তর্জাতিকে অংশ নিয়েছেন। ২০০৮ সালে আয়ারল্যান্ড এ-দলের পক্ষে অভিষিক্ত হন। একই বছর সমারসেট কাউন্টি ক্রিকেট ক্লাবের প্রশিক্ষণ মৌসুমে আমন্ত্রিত হন। ২০১০ সালের শুরুতে আয়ারল্যান্ডের দুই অভিজ্ঞ স্পিনার - কাইল ম্যাককালান ও রিগ্যান ওয়েস্ট যথাক্রমে অবসর নিলে ও আঘাত পেয়ে বিশ্রামে গেলে দলে শূন্যতার সৃষ্টি হয়। এরফলে ২০১০ সালের আইসিসি বিশ্ব টুয়েন্টি২০ প্রতিযোগিতার বাছাইপর্ব ও শ্রীলঙ্কায় অনুষ্ঠিত ২০১০ সালের চারদেশীয় টুয়েন্টি২০ সিরিজে গ্যারি কিডের সাথে তিনিও দলে ডাক পান। আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার। খেলায় তিনি ১১ রানে ২ উইকেট নেন ও তার দল ৫ উইকেটে জয়লাভ করে। Dockrell in Somerset visit, Cricket Europe, ২৭ নভেম্বর ২০০৮, ২৭ সেপ্টেম্বর ২০১২ তারিখে মূল থেকে আর্কাইভ করা, সংগ্রহের তারিখ ২৩ জুলাই ২০১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kidd and Dockrell named in Ireland squad, Cricket Europe, ৬ জানুয়ারি ২০১০, ২৭ সেপ্টেম্বর ২০১২ তারিখে মূল থেকে আর্কাইভ করা, সংগ্রহের তারিখ ২৩ জুলাই ২০১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্রেগ ইয়ং আয়ারল্যান্ড ক্রিকেট দল ২০১৫ ক্রিকেট বিশ্বকাপ দলসমূহ উইকিমিডিয়া কমন্সে জর্জ ডকরেল সংক্রান্ত মিডিয়া রয়েছে। ইএসপিএনক্রিকইনফোতে জর্জ ডকরেল (ইংরেজি) ক্রিকেটআর্কাইভে জর্জ ডকরেল (সদস্যতা প্রয়োজনীয়) (ইংরেজি) টেমপ্লেট:ICC Associate player of the year
জাহাজী

জাহাজি বাংলা প্রোগ্রেসিভ রক ব্যান্ড শিরোনামহীনের অভিষেক স্টুডিও অ্যালবাম। এটি ১ জানুয়ারি ২০০৪ সালে জি-সিরিজের ব্যানারে বাংলাদেশে প্রকাশিত হয়। এটি ব্যান্ডের একমাত্র অ্যালবাম হিসেবে প্রাথমিকভাবে অধিকাংশ রেকর্ড লেবেল সংস্থা কর্তৃক প্রকাশে অস্বীকৃত এবং প্রত্যাখ্যাত হয়েছিল। যদিও মুক্তির পর অ্যালবামটি প্রাথমিক সাফল্য পেয়েছিল। অ্যালবামের সাইকেডালিক এবং ফোক রক ঘরানার "হাসিমুখ" গানটি ব্যপক জনপ্রিয়তা পায়। গানটি সর্বপ্রথম শিরোনামহীনকে ব্যান্ড হিসেবে পরিচিতি এনে দিয়েছিল। ব্যান্ডের প্রতিষ্ঠাতা সদস্য জিয়াউর রহমান জিয়া ১৯৯৭ সালে গানটি রচনা ও সুর করেছিলেন। পরবর্তীতে টেলিভিশন বিজ্ঞাপনেও গানটি ব্যবহৃত হয়েছিল। জাহাজি অ্যালবামে শিরোনামহীন আধুনিক শহুরে মানুষের জীবনবোধ এবং নিত্যদিনকার সংগ্রামের চিত্র বিবৃত করার চেষ্টা করেছে। এই অ্যালবামটির টাইটেল গান জাহাজী যেখানে, একজন মধ্যবিত্ত তরূনের জীবন আর জীবিকার সন্ধ্যানে নিয়ত ছুটে চলাকে জাহাজী বা নাবিক' হিসেবে রূপক অর্থে নির্দেশ করা হয়েছে। প্রাথমিকভাবে নতুন লাইনআপে প্রায় তিন বছর কাজের পর এবং ব্যান্ড গঠনের প্রায় আট বছর পর শিরোনামহীন তাদের প্রথম অ্যালবাম প্রকাশ করে। সে সময়ে দলে ছিলেন জিয়া (বেস), জুয়েল (গিটার), তানযীর তুহীন এবং সদ্য যোগ দেয়া ফারহান করিম (সরোদ), ইয়াসির তুষার (গিটার) ও কাজী আহমেদ শাফিন (ড্রাম)। ২০০৩ সালের ১৫ থেকে ৩০ ডিসেম্বরের মধ্যে বিভিন্ন সেশনে র‍্যাবিট কমিউনিকেশন স্টুডিওতে শিরোনামহীন তাদের পূর্ব সংকলিত প্রায় ৫০টি গান থেকে দশটি গান রেকর্ড করে। কয়েকটি সেশনে গানগুলি রেকর্ড করা হয়েছিল। একটি সেশনে "শুভ্র রঙিন", "শহরের কথা" এবং "হাসিমুখ" গানগুলি রেকর্ড করা হয়েছিল। অ্যালবামের প্রচ্ছদে একজন স্যুট-টাই পরিহিত লোকের লাফিয়ে পড়ার ছবি রয়েছে, শিরোনামহীনের মতে লোকটি রূপক অর্থে একজন জাহাজী। অ্যালবামের এগারোটি গানের মধ্যে একভাবে জিয়াউর রহমান জিয়া ছয়টি এবং তানজির তুহিন এবং ফারহান দুইটি করে গান লিখেছেন। জিয়াউর রহমান জিয়া - বেস তানজির তুহিন - কণ্ঠ ইয়াসির তুষার - গিটার জুয়েল - গিটার ফারহান করিম - সরোদ, কণ্ঠ কাজী আহমেদ শাফিন - ড্রাম "'বড় বড় প্রযোজনা প্রতিষ্ঠান আমাদের ফিরিয়ে দিয়েছিল'" (সাক্ষাৎকার)। সাক্ষাত্কার গ্রহণ করেন মুসাব্বির হুসাইন। দৈনিক প্রথম আলো। ১ আগস্ট ২০১৯। সংগ্রহের তারিখ ৫ জুলাই ২০২০।  "হেঁটে হেঁটে বহুদূর শিরোনামহীন"। বাংলানিউজটোয়েন্টিফোর.কম। ২৭ মার্চ ২০১২। সংগ্রহের তারিখ ৫ জুলাই ২০২০।  আজাদ, মেমী (৫ আগস্ট ২০১৫)। "হাসিমুখের অতীত"। সমকাল। ৬ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৫ জুলাই ২০২০।  "'জাহাজী' থেকে 'ক্যাফেটেরিয়া পেরিয়ে': শিরোনামহীনের ২৪ বছর"। বিজয় টিভি। ১৮ এপ্রিল ২০২০। ১২ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৫ জুলাই ২০২০।  শিরোনামহীন: তাদের ৫০টিরও অধিক গান থেকে ১০টি গান তাদের প্রথম অ্যালবাম "জাহাজি"-তে সংকলিত হয়েছে। (প্রাথমিক উৎস)। জিয়া, জিয়াউর রহমান (২৩ মে ২০১৮)। "'আমাদের বিশ্বমানের গিটারিস্ট আছে, বিশ্বমানের ভোকাল নেই'" (সাক্ষাৎকার)। সাক্ষাত্কার গ্রহণ করেন তুহিন সাইফুল। সারাবাংলা। সংগ্রহের তারিখ ৫ জুলাই ২০২০।  শিরোনামহীন। "সম্পর্কে" (ইংরেজি ভাষায়)। শিরোনামহীন। ৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২০।  জাহাজী ওয়েব্যাক মেশিনে আর্কাইভকৃত ১৫ জুলাই ২০২০ তারিখে শিরোনামহীনের প্রাতিষ্ঠানিক ওয়েবসাইটে জাহাজী মিউজিকব্রেইন্‌জে (প্রকাশের তালিকা)